**Útferð til Klaksvíkar**

Góðu foreldur í 3. flokki

Nú er endaligt avgjørt, at vit fara til Klaksvíkar mikudagin 4. november. Hetta gleða vit okkum til og vóna sjálvandi, at vit fáa ein frálíkan túr saman.

Skráin fyri klaksvíkstúrin er ikki endaliga liðug enn, men sær nakað soleiðis út:

* Møta á Farstøðini í seinasta lagi kl. 7.45. Bussurin fer av farstøðini kl. 7.55. Lærari verður á farstøðini frá kl 7.30.
* Fara beinleiðis at svimja, tá ið vit koma til Klaksvíkar
* Fara at vitja nýggja skúlan á Skúlatrøð
* Eta ein døgurðabita í Amarant (børnini hava sjálv valt, hvat tey ynskja at keypa)
* Fara at vitja Nólsoyar Pálls húsini á Biskupstorgi
* Fara úr Klaksvík kl. 16.20 og eru aftur á Farstøðini kl. 17.50

Í sambandi við Covid19 mælir Strandfaraskip Landsins øllum ferðandi til at **brúka masku**, tá ferðast verður við farleiðum hjá Strandferðsluni. Havið tí tvær maskur við, eina á veg norður og eina á veg suður aftur.

Kostnaðurin fyri túrin er 150 kr. íroknað prísin er bussur, svimjing, gjald fyri vitjan í Nólsoyar Pálls húsinum og maturin í Amarant.

Túrurin verður langur, so gott hevði verið, um børnini høvdu ein góðan matpakka við eisini. Um tey ynksja at hava okkurt lítið søtmeti við á túrinum, hava vit givið loyvi til hetta.

Við á túrinum eru lærarnir báðir, Bogi og Joan. Vit hava avgjørt, at næmingarnir ikki hava loyvi at hava telefon við. Um nakað skuldi verið, hava vit bæði okkara egnu telefon við. Vónandi verður hetta virt av tykkum foreldrum.

Hava tit spurningar til túrin, eru tit vælkomin at venda tykkum til okkara.

Vinarliga Bogi (596150) og Joan (787262)